Návrh

**VYHLÁŠKA**

**Ministerstva financií Slovenskej republiky**

z ................. 2025,

**ktorou sa mení a dopĺňa vyhláška Ministerstva financií Slovenskej republiky**

**č. 161/2016 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení neskorších predpisov**

Ministerstvo financií Slovenskej republiky podľa § 26 ods. 5 a § 32 ods. 2 zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva financií Slovenskej republiky č. 161/2016 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení vyhlášky č. 36/2017 Z. z., vyhlášky č. 197/2017 Z. z., vyhlášky č. 310/2017 Z. z., vyhlášky č. 79/2019 Z. z., vyhlášky č. 444/2020 Z. z., vyhlášky č. 223/2021 Z. z., vyhlášky č. 536/2021 Z. z., vyhlášky č. 101/2023 Z. z., vyhlášky č. 199/2024 Z. z., vyhlášky č. 260/2024 Z. z. a vyhlášky č. 14/2025 Z. z. sa mení a dopĺňa takto:

**1.** Za § 3 sa vkladá § 3a, ktorý znie:

„**§ 3a**

Výška nákladov spojených s vykonaním colnej kontroly tovaru mimo určených úradných hodín alebo na mieste schválenom colným orgánom, a to za každú aj začatú hodinu colnej kontroly tovaru a cesty potrebnej na dostavenie sa na miesto colnej kontroly tovaru a späť, sa ustanovuje takto:

a) ......... eur počas úradných hodín colného úradu,

b) ......... eur v pracovných dňoch mimo určených úradných hodín colného úradu,

c) ......... eur v sobotu alebo v deň pracovného pokoja.“.

**2.** § 6 znie:

„**§ 6**

Pravidlá a údaje na vypĺňanie colných vyhlásení, vyhlásení na dočasné uskladnenie, oznámení, dôkazov colného statusu tovaru únie, žiadostí a rozhodnutí, ktoré dopĺňajú pravidlá a údaje podľa osobitného predpisu,1a) sú uvedené v prílohe č. 6.“.

Poznámka pod čiarou k odkazu 1a znie:

„1a) Prílohy A, B a D delegovaného nariadenia (EÚ) 2015/2446 v platnom znení.“.

**3.** V § 10a sa vypúšťa odsek 2.

Súčasne sa zrušuje označenie odseku 1.

**4.** Nadpis prílohy č. 6 znie:

„**Pravidlá a údaje na vypĺňanie colných vyhlásení, vyhlásení na dočasné uskladnenie, oznámení, dôkazov colného statusu tovaru únie, žiadostí a rozhodnutí**“.

**5.** Príloha č. 7 sa vypúšťa.

Poznámky pod čiarou k odkazom 23 až 31 sa vypúšťajú.

**6.** Príloha č. 12 sa vypúšťa.

**Čl. II**

Táto vyhláška nadobúda účinnosť 1. júla 2025 okrem čl. I bodu 6, ktorý nadobúda účinnosť 1. januára 2026.

**Ladislav Kamenický**

minister financií Slovenskej republiky